વડોદરા શહેરના યાકુતપુરા વિસ્તારમાં આવેલા અજબડી મીલ પાસેના હજરત એપાર્ટમેન્ટમાં રહેતા નદીમ ઉર્ફે ભોલુ દાઢી તથા તેનો મિત્ર રઈશ શેખ રહે બન્ને જણા નશીલા ડ્રગ્સના ઈન્જેક્શન વેચતા હોવાની પોલીસને બાતમી મળી હતી. વળી આજે તેઓ નશીલા ઈન્જેક્શનનો જથ્થો લઈને આવી રહ્યા હતા ત્યારે પોલીસે ગુનાહિત ઇતિહાસ ધરાવતા આ બનેની ધરપકડ કરી હતી જોકે અન્ય બે જણા નાસી જવામાં સફળ રહ્યા હતા. પોલીસે તેમની પાસેનો મુદ્દામાલ ચકાસતા પેન્ટાજોસીન લેક્ટેટના ઈન્જેક્શન હોવાનું જણાયું હતું. એસઓજીએ કબજે કરેલો 1000 નંગ ઈન્જેક્શનઅને રૂપિયા 5490 પણ જબ્બે કર્યા હતા. ધરપકડ કરાયેલા બે આરોપી પાસેથી પોલીસે ફરાર થઈ ગયેલા બે ગુનેગારની માહિતી એકઠી કરી છે અને તે બંનેને ઝડપી લેવા માટે ચક્રો ગતિમાન કર્યાં છે.